BlackKakapo/recipes-ro huggingface dataset:
Racituri de pui (Piftie) 

Ingrediente:
● Pui intreg - 1 buc  (daca aveti cocos de tzara, ar fi si mai bine)
● Ceapa alba - 1 buc 
● Frunza de dafin - 3 buc 
● Usturoi - 7 buc  (catei)
● Gelatina - 2 buc  (2 plicuri pentru 1 litru de apa)

Mod de preparare:
1. Se spala bine carnea de pui sau cocos.
2. Il portionati, si il puneti la fiert intr-o cratita cu apa.
3. Cand incepe sa fiarba, faceti focul mic si lasati 10-15 min.
4. Apoi scoateti carnea din apa, o spalati bine. Apa in care a fiert puiul o aruncati si spalati bine cratita. Procedura o recomand pentru a face supa de pui cat mai sanatoasa si mai clara (asa cika sunt raciturile de gospodina:). Eu am scos si pielea de pe pui, tot pt a evita substantele toxice cu care este tratat puiul.
5. Turnati apa filtrata cat sa acopere carnea si puneti din nou cratita pe foc.
6. Cand incepe sa fiarba, adaugati ceapa intreaga (curatata si spalata), frunza de dafin, faceti focul cat mai mic posibil, acoperiti cu capac(sa lasati o crapatura pentru a iesi aburii) si lasati sa fiarba. Daca faceti din pui de comert lasati 1-2 ore, daca din cocos sau picioare de porc/vita, trebuie sa fiarba 4-5 ore.
Atentie! Trebuie sa fiarba foarte incet, abia sa se vada bulele de aer.
7. Veti observa ca dupa ce a fiert bine, carnea este moale, se ia usor de pe oase si supa foarte aromata. Cand este gata, stingeti focul si mai lasati 1 ora sa se patrunda.
8. Apoi separati supa de carne, in supa puneti gelatina si ar fi bine sa o puneti cat supa este calda bine, sa se dizolve gelatina(dar atent - gelatina isi pierde calitatile in apa foarte fierbinte).
9. Apoi potriviti de sare si lasati sa se mai racoreasca. Cand este calduta se adauga usturoiul pisat si se amesteca.
Ca sa faceti o racitura perfecta la gust sa stiti ca ar trebui sa sarati un pic mai mult decat va place(carnea va absorbi din sare) si un pic mai mult usturoi. Sa fie un gust puternic de usturoi si usor mai sarata.
10. Carnea se scoate de pe oase si se pune uniform in 2-3 farfurii adanci, in cele de supa sau ciorba.
11. Supa se toarna prin sita deasupra la carne, pana se umple farfuria - obligatoriu trebuie sa acopere carnea.
12. Lasati racitura la frigider, cateva ore pana se prinde.
13. Apoi recomand sa o infrumusetati cu ceva legume. Eu folosesc morcov fiert pt a face un fel de trandafiri. Tai din o bucata de morcov fiert, de jur imprejur o banda de 1,5 cm latime.
14. Apoi rulati banda.
15. Si o asezati in picioare, deci asa ar trebui sa arate.
16. Apoi mai folosesc rondele de ou fiert si verdeata. Astea le puneti dupa cum va place. Reteta este un pic cu inspiratie ucraineana, asa le face bunica, de la ea a invatat mama si asa mai departe....:)
Piftia de cocos sau porc se face la fel, doar ca se fierbe mai mult - 4-5 ore si nu se pune gelatina. Carnea puteti s-o maruntiti cum va place - bucati mai mari sau mai mici, dar recomand sa scoateti oasele.
Pofta Buna!
Turte cu telemea Reteta  

Ingrediente:
● Faina alba calitate superioara - 500 g 
● Telemea de vaca - 250 g  (sau orice alta telemea preferata - foarte buna este si branza de oi maturata)
● Lapte batut/iaurt/chefir - 450 ml  (sau chiar putin mai mult, cat cere aluatul)
● Praf de copt - 10 g  (un plic de praf de copt sau 1 lingurita de bicarbonat de sodiu)
● Sare - 0.5 lingurite 

Mod de preparare:
1. Intr-un bol se pune faina, sarea si praful de copt, se amesteca bine apoi se adauga branza telemea data prin razatoarea mai mare, sau maruntita bine cu o furculita.
2. Se amesteca bine cu o lingura toate ingredientele uscate. Acum adaugati iaurtul si il incorporati cu o lingura in compozitia de faina si telemea.
3. Apoi cand incepe sa se ingroase coca il framantati cu mainile pana se formeaza un aluat moale si un pic lipicios.
4. Apoi treceti bila de aluat pe masa presarata bine cu faina si mai framantati putin, cam 1-2 min, sa se uniformizeze aluatul si sa nu fie lipicios deasupra.
5. Il lasati 10 min sa se odihneasca apoi il impartiti in 6 bucati de aluat si formati din ele 6 bile. Nu uitati sa presarati faina cat lucrati cu aluatul. Mai lasati aceste bile inca 5-10 minute la odihnit pe masa.
Daca vreti mai putine placinte micsorati proportional ingredientele, sa iasa 3-4 bile si atunci le faceti mai repede.
6. Apoi luati  o bila de aluat, o turtiti un pic cu mainile prin faina.
7. Apoi cu un facalet intindeti putin aluatul, sa fie cam de 8-10mm grosime. Nu le faceti mai subtiri, pentru ca nu vor fi asa pufoase, se vor usca mult la prajit. Cu o furculita intepati bine turta pe toata suprafata.
8. Cat timp faceti turta puneti o tigaie pe foc sa se incalzeasca, adaugati putin ulei si puneti acolo prima turta formata.
Cat timp se prajeste turta din tava pregatiti urmatoarea si o lasati pe masa, si asa pana le faceti pe toate.
9. Turtele le prajiti la foc mediu spre mic, veti observa ca se umfla putin, periodic verificati daca s-au rumenit dedesubt.
10. Cand sunt rumene bine pe o parte le intoarceti si la fel prajiti si cealalta parte.
11. Le scoateti pe o farfurie, pe parcurs ce le prajiti pe toate le puneti una peste alta, ca sa se mai abureasca si sa fie moi. Veti observa ca am facut 6 bile dar pe poza am 5 turte - una a mancat-o sotul imediat ce a intrat pe usa cand a venit de la servici, apoi a asteptat cuminte pana am servit cina si am facut pozele pentru site :)
12. Aici vedeti si in sectiune cat de pufoase sunt.
Sunt delicioase calde sau a 2-a zi (daca mai raman) incalzite la microunde. Recomand sa le incercati obligatoriu.
Pofta Buna!
Biscuiti cu ovaz si mere(de post) 

Ingrediente:
● Faina de ovaz - 360 g  (sau fulgi de ovaz macinati)
● Stafide - 50 g 
● Zahar - 100 g 
● Mere - 300 g  (3-4 mere)
● Apa - 100 ml 
● Suc de lamaie - 3 lingurite 
● Ulei de floarea soarelui - 2 linguri 
● Esenta de vanilie - 1 buc 
● Praf de copt - 2 lingurite 

Mod de preparare:
1. Intr-un bol amestecati faina de ovaz si stafidele spalate si scurse bine de apa.
2. In blender puneti merele curatate de coaja si cotor, apa, uleiul, zaharul, praful de copt, vanilia, sucul de lamaie si un varf de cutit de sare.
3. Blendati bine compozitia si o adaugati in bolul cu faina de ovaz si stafide.
4. Amestecati bine cu o lingura - va fi un aluat mai lichid.
Il lasati 30-40 de minute, veti observa ca se intareste si devine mai dens.
Daca totusi nu este suficient de gros ca sa puteti forma bilele pt biscuiti puteti sa mai adaugati putina faina de ovaz sau alba.
5. La mine a fost putin cam lipicios aluatul, dar nu am adaugat faina in plus, doar am uns putin mainile cu ulei si am format bilute de aluat pe care le vedeti in poza.
Respectivele bilute le puneti pe o tava teflonata sau asternuta cu hartie de copt.
6. Cu o lingura inmuiata in ulei am presat biscuitii putin. Aveti grija sa-i lasati mai grosi, daca sunt prea subitiri vor fi mai uscati si tari dupa copt.
7. Se coc la cuptor preincalzit la 180 de grade timp de 30-40 de minute, pana se rumenesc usor.
8. Lasati sa se racoreasca putin apoi serviti si savurati cu un ceai/lapte/cafea.
Pofta Buna!
Pui pe sticla, la cuptor 

Ingrediente:
● Pui intreg - 1500 g 
● Usturoi granulat(praf) - 1 lingurita  (sau 2-3 catei de usturoi proaspat pisat)
● Boia ardei dulce sau iute - 1 lingura 
● Piper negru macinat - 0.25 lingurite  (puteti adauga orice alte mirodenii preferate dupa gust - coriandru, rozmarin, etc)
● Curcuma/turmeric - 1 lingurita  (optional - dar va da o culoare frumoasa galbuie puiului gatit)
● Ulei - 50 ml 
● Sare - 1 lingura 
● Ceapa - 1 buc 
● Frunza de dafin - 2 buc 
● Piper boabe - 1 lingurita 

Mod de preparare:
1. Bineinteles in primul rand pregatim puiul - se curata bine, se spala si scurge de apa(sau il stergeti cu niste servetele).
2. Intr-un bol mai mare, sau o farfurie larga puneti toate mirodeniile si sare - cele care le-am folosit eu, sau oricare altele dupa preferintele dvs.
3. Turnati uleiul, amestecati bine cu o lingura si veti obtine o pasta colorata de mirodenii.
4. Ungeti bine puiul cu aceasta compozitie, pe dinauntru, pe sub piele, etc.
Observati ca bolul este suficient de mare ca sa manevrez in el puiul cu pasta de mirodenii si sa nu murdaresc masa si tot ce este pe langa :)
5. Acum il puteti baga direct la cuptor, sau il lasati peste noapte la marinat - in acest caz recomand sa-l puneti in bol cu pieptul in jos, asa va sta mai bine in marinada si iese mult mai fraged.
6. Cand va apucati sa-l puneti in cuptor, mai intai gasiti un borcan liber de 300ml, prin debara. Se poate folosi o sticla sau doza de bere, dar eu am mers pe varianta cu borcanul.
Il umpleti pe jumate cu apa/bere/vin, adaugati o ceapa taiata in jumate, 2 frunze de dafin si 1 lingurita de piper boabe.
7. Puneti borcanul in mijlocul unei tavi de cuptor, eu am ales sa fie de sticla, e mai grea si mai stabila cand manevrez puiul.
8. Aranjati puiul cu burta pe borcan(sa intre bine inauntru), asa se odihneste bine si mai delicios la cuptor :)
9. In tava turnati 1-2 pahare de apa, sa acopere bine fundul. Asa zeama care se va scurge in procesul de coacere nu va arde si nu face fum in cuptor.
10. Atent puneti toata aceasta constructie cu puiul in cuptor, pe nivelul cel mai de jos.
11. Il coaceti la 180 de grade timp de 1.5 ore(se calculeaza de obicei 1 ora - la 1 kg de pui, al meu a avut 1.5kg deci l-am lasat 1.5 ore) - pe parcurs il puteti unge cu grasimea care o lasa in tava cu apa.
12. Daca se rumeneste prea repede in partea de sus, puteti sa-l acoperiti doar acolo cu o bucata de folie de aluminiu.
13. La final, dupa ce l-am scos din cuptor, il mai ung o data cu zeama din tava si las sa se odihneasca vreo 15-20 de minute.
14. Atent scoateti puiul de pe sticla sau borcan, vedeti cat de mult se coloreaza apa de acolo cu zeama de pui si mirodeniile care au fiert.
15. Serviti cu salata sau orice garnitura va place, la noi a devenit preferatul familiei si de fiecare data ne lingem pe degete :)
Pofta Buna!
Salata de primavara 

Ingrediente:
● Frunze de spanac - 500 g  (Atat avea la greutate legatura de spanac din piata.)
● Frunze de stevie - 1 buc  (adica 1 legatura)
● Frunze de loboda - 1 buc  (1 legatura)
● Salata verde - 1 buc 
● Ridiche rosie - 1 buc  (1 legatura)
● Ceapa verde - 3 buc  (3 fire de ceapa)
● Sare - 1 lingurita 
● Zahar - 1 lingurita 
● Ulei de floarea soarelui - 3 linguri 
● Otet de vin - 2 linguri 
● Oregano - 0.5 lingurite 
● Branza telemea - 200 g  (sau branza tofu in varianta de post)

Mod de preparare:
1. Alegeti frunzele de spanac si la spalati bine sub jet de apa  - apoi le lasati sa se scurga.
2. La fel procedati cu frunzele de stevie, loboda, salata verde, ridichea si ceapa verde.
3. Intr-un bol mai adanc de salata rupeti bucati mari de frunze de spanac.
4. Apoi rupeti loboda si stevia(de la stevie puneti doar partile laterale a frunzei, fara cotor).
5. Urmeaza frunzele de salata, ridichea taiata rondele subtiri.
6. Taiati ceapa verde marunt, adaugati sarea, zaharul, otetul, oregano si uleiul. Daca faceti o cantitate mare de salata, folositi aceste cantitati - daca faceti mai putin, atunci reglati dupa gust fiecare componenta.
7. Amestecati bine salata cu 2 furculite, gustati, reglati de sare, zahar, otet(daca este nevoie).
Se serveste infrumusetata cu bucatele de branza telemea(branza moale nu maturata) sau branza tofu(in caz ca tineti post).
Pofta Buna!
Ciuperci marinate 

Ingrediente:
● Ciuperci albe proaspete - 1 kg 
● Otet de mere - 130 ml  (sau otet clasic)
● Usturoi - 5 buc  (adica catei)
● Piper negru - 20 buc  (piper boabe)
● Sare - 2 lingurite 
● Zahar - 3 lingurite 
● Frunza de dafin - 6 buc 
● Ulei de floarea soarelui - 125 ml 

Mod de preparare:
1. Spalati, curatati ciupercile. Daca sunt mici le lasati intregi, daca sunt mari le taiati sferturi sau jumatati.
Le puneti intr-o tigaie sau cratita adanca.
2. Curatati usturoiul si il pisati peste ciuperci. Adaugati otetul, uleiul, sarea, zaharul si mirodeniile.
3. Puneti cratita la foc mediu pe aragaz si acoperiti cu capac.
4. Cand incepe sa fiarba, faceti focul mic si lasati 5 min.
5. Dupa 5 min stingeti focul, amestecati bine ciupercile si lasati totul sa se raceasca bine.
6. Dupa ce se racesc le lasati sa se marineze in frigider minim 4 ore. Le puteti lasa in cratita sau le aranjati in borcane, astfel vor ocupa putin loc.
Se pot pastra pana la 3 luni in frigider, dar va asigur ca nu vor ajunge :) De obicei se mananca foarte repede.
7. Se servesc ca aperitiv cu verdeata maruntita si/sau ceapa.
Pofta Buna!
Toba de pui 

Ingrediente:
● Pui intreg - 1.5 kg  (un pui griller mai cu carne)
● Gelatina - 35 g 
● Frunza de dafin - 3 buc 
● Piper negru(boabe) - 5 buc 
● Usturoi - 5 buc  (5 catei)
● Sare - 1 lingura 

Mod de preparare:
1. Carnea se spala bine, eu am scos si pielea de pe zonele mai grase - am lasat doar pe aripi.
2. Intr-o cratita medie se pune carnea de pui, gelatina, frunza de dafin, boabele de piper si sarea.
3. Cratita in care am pus carnea are aproximativ 3 litri. Mai luati o alta cratita mai mare de 5 litri, sau asa le alegeti ca sa incapa una in alta. In cea mai mare puneti apa pe jumatate, in cea mai mica sa fie carnea.
4. Puneti cratita mica in cea mai mare care are apa in ea. Aveti grija sa fie apa sub cratita mica, dar sa nu iasa pe margini.
Acum aprindeti focul, lasati sa inceapa sa fiarba bine apa din cratita mare, apoi faceti focul mic,mic, puneti un capac pe toata constructia si lasati asa 3 ore. Carnea va lasa sucul propriu si asa se va coace f.bine si incet - fara a deteriora proprietatile gelatinei.
5. In acest timp mai intoarceti de vreo 2 ori bucatile de carne. Dupa 3 ore cam asa va arata compozitia din cratita.
Daca in acest timp mai scade mult apa in cratita mare, mai adaugati cate putina apa fierbinte.
6. Scoateti cratita mica din apa, bucatile de carne le luati  pe o farfurie sa se racoreasca bine.
7. IN acest timp pregatiti zeama de toba.
Aici recomandarile cu usturoiul, dupa mine perfect este sa le pisati bine, amestecati cu zeama si apoi strecurati-o pe toata. Daca vreti toba mai picanta, puneti direct usturoiul maruntit in carne - vedeti mai jos.
Zeama o potriviti de sare, gustati, perfect este sa fie un pic mai sarata decat trebuie - dupa gelifiere i se mai ia din sare si ar putea sa nu aiba un gust pronuntat.
8. Carnea se alege de pe oase si se rupe bucatele medii.
Eu am pus pentru prima data usturoi direct in carne si a fost foarte picanta cu aroma puternica de usturoi, dimineata pe paine mancata, riscam sa nu prea fiu agreata din cauza mirosului puternic de usturoi :)
Deci depinde de voi, sau  puneti usturoi in zeama si strecurati, va avea doar un miros usor de usturoi. Sau puneti pisat sau taiat f.marunt direct in carne si atunci va fi mai picanta toba.
9. Puneti carnea intr-o cutie de la suc natural (vedeti forma perfecta a cutiei pe poze - sucul Tymbark are aceste cutii), taiata la "gat" si spalata bine. Turnati zeama asa ca sa acopere bine carnea si mai agitati putin cutia ca sa ajunga pana la fund.
10. Acoperiti cutia cu o folie si puneti la frigider pentru cateva ore - pefect este s-o puneti seara pana dimineata - sa se prinda bine.
11. Dupa acest timp taiati cutia cu un foarfece si scoateti toba gata. Observati ca datorita formei cutiei toba este perfect dimensionata.
12. O feliati dupa cum va place, se taie foarte frumos si uniform - se prinde beton gelatina:)
13. Se pastreaza la frigider invelita in hartie de copt.
Pofta Buna!
Prajitura desteapta cu ciocolata Reteta  

Ingrediente:
● Oua - 4 buc 
● Zahar - 150 g 
● Unt topit - 125 g  (deci topit si racorit)
● Faina alba - 115 g 
● Cacao - 40 g 
● Lapte - 500 ml 
● Vanilie - 1 lingurita  (sau alte arome preferate)

Mod de preparare:
1. Separati albusurile de galbenusuri si le puneti in 2 boluri diferite.
2. Albusurile le bateti cu un mixer, sa fie spuma alba si densa.
3. Peste galbenusuri adaugati zaharul, vanilia si amestecati bine cu un tel.
4. Cate putin adaugati untul topit, amestecati bine de fiecare data.
5. Puneti faina si pudra de cacao, amestecati.
6. Observati acum ca aluatul este putin mai dens, asa si trebuie.
7. In 3-4 reprize adaugati laptele, de fiecare data amestecati bine cu telul sa nu fie cocoloase.
8. Aluatul devine destul de lichid si nu recomand sa folositi mixerul pentru ca stropeste rau de tot!
Un tel simplu isi face treaba bine, sigur si curat :)
9. Acum puneti in aluat albusurile spuma si le amestecati bine.
Cu o lingura va fi destul de greu, recomand la fel sa folositi telul.
10. Asta este aluatul final.
11. Il turnati intr-o tava de 25x25cm, asternuta cu hartie de copt sau unsa bine cu unt.
Nivelati si distribuiti uniform aluatul in tava.
12. Se coace timp de 1 ora in cuptorul preincalzit la 160 de grade.
La final apasati putin cu degetele mijlocul prajiturii, daca nu tremura puteti s-o scoateti din cuptor.
13. Lasati prajitura sa se raceasca complet, asa se va portiona mult mai bine si mai frumos.
14. O sectiune mai de aproape, bucatile de prajitura sunt foarte ferme, se pot lua usor cu mana - o chestie minunata pentru copii.
15. Deci prajitura este foarte simpla si buna, la noi deja este printre preferate mai ales pentru mine, ca se gateste repede si are succes garantat la toata lumea :)
Pofta Buna!
Triunghiuri cu ciocolata si iaurt 

Ingrediente:
● Unt - 150 g 
● Zahar - 125 g  (Daca vreti sa fie putin mai dulce puneti 150-170g.)
● Ciocolata neagra/amaruie - 100 g 
● Iaurt - 250 ml 
● Lapte de vaca - 130 ml 
● Faina alba calitate superioara - 2 pahare  (sau 2 cani)
● Praf de copt - 1 buc  (1 pliculet)

Mod de preparare:
1. Lasati untul sa se inmoaie la temperatura camerei, dupa care il puneti intr-un bol in care veti face aluatul si adaugati peste el zaharul.
2. Cu un mixer se bate untul cu zahar, ca sa se omogenizeze bine.
3. Intr-un ceaun sau vas termorezistent topiti ciocolata.
4. O adaugati la compozitia de unt si zahar si mixati bine.
5. Apoi adaugati iaurtul, amestecati bine cu un tel sau cu mixerul la viteza mica.
6. Faina se amesteca cu praful de copt.
7. Masurati cu un pahar gradat 130 de ml de lapte si incepeti sa adaugati in 3 runde(in compozitia de ciocolata, iaurt, unt si zahar) : putina faina - amestecati cu telul.
8. Apoi 1/3 din lapte, si iar amestecati cu telul.
Repetati procedeul de 3 ori, pana folositi toata faina si laptele.
9. Amestecati bine sa nu fie cocoloase, ar trebui sa va iasa un aluat ca cel de chec.
10. Intr-o tava de 20/30 asterneti hartie de copt si distribuiti uniform aluatul.
Puneti la cuptor preincalzit cu temperatura medie, aproximativ 30 de min.
11. Dupa 30 de min o scoateti din cuptor si lasati sa se raceasca complet in tava.
12. Dupa ce se raceste, o taiati tringhiuri, presarati zahar pudra si o scoateti pe o farfurie sau platou si savurati cu toata familia :) La textura ar trebui sa fie usor crocanta pe exterior si umeda/moale in interior.
Pofta Buna!
Salata greceasca cu paste si iaurt 

Ingrediente:
● Paste grau dur - 500 g  (alegeti orice forma de paste va place, puteti pune si 200g de paste daca vreti salata sa fie si mai usoara)
● Rosii - 2 buc 
● Castraveti - 2 buc 
● Ceapa rosie - 1 buc 
● Masline fara samburi - 100 g  (oricare va plac)
● Iaurt Grecesc - 500 g 
● Usturoi (catei) - 2 buc  (puteti pune si mai mult, dupa preferinte)
● Zeama de lamaie - 2 linguri 
● Otet de vin - 2 linguri 
● Oregano uscat - 0.5 lingurite 
● Sare - 1 lingurita  (reglati dupa gust)
● Branza feta - 200 g 

Mod de preparare:
1. Pastele se fierb conform instructiunilor de pe punga, le scurgeti apoi bine de apa, clatiti cu apa rece si lasati sa se raceasca complet.
Eu am luat cu mine de acasa o punga de paste melcisori, puteti folosi orice alta forma de paste preferati.
2. Aici vedeti restul ingredientelor, acestea sunt cumparate de mine chiar aici in Grecia, dar se gasesc acasa si la noi de toate.
3. Fiindca sunt limitata la vase, in loc de un bol mare am folosit o cratita mare sa amestec toate ingredientele.
Deci primele in cratita au mers pastele fierte si racite.
4. Apoi am taiati felii mici castravetii si i-am adaugat in cratita.
5. La fel faceti si cu rosiile.
6. Ceapa am taiat-o cubulete mici, maslinele se pot lasa intregi sau taiate jumatati.
7. Peste toate acestea se sfarama bine branza Feta.
8. Iaurtul se amesteca bine cu usturoiul pisat, zeama de lamaie, otetul, sarea si oregano.
9. Turnati acest sos de iaurt peste ingredientele din cratita si amestecati bine compozita.
Mai reglati de sare si piper dupa gust.
10. Lasati salata putin la rece sa se mai patrunda, a 2-a zi este si mai buna.
Ar fi bine sa pastrati cateva masline pentru decor, la fel as recomanda s-o mai stropiti deasupra cu putin ulei de masline bun si eventual putin oregano(nu mult!).
Este gustoasa, satioasa si interesanta, neaparat sa incercati!
Pofta Buna!
11. Si poza bonus, cu aceasta vedere in fata am pregatit salata, deci am servit-o cu mare pofta :)
Nu ma intrebati de locatie, este deja full rezervata pentru anul viitor si nu as vrea sa stresam oamenii.
Dar este deosebita si asta as numi eu vacanta perfecta pentru noi - pentru minte, corp, suflet! Liniste si se aud doar valurile marii, greierii si veveritele care se joaca in copacul din terasa.
Paine cu dovlecei (zuchini) 

Ingrediente:
● Dovlecei - 450 g  (sau zuchini - cam 2 bucati de marime medie)
● Sare - 1 lingura 
● Faina - 600 g  (Am folosit 300g faina alba, restul amestec de diverse faini.)
● Drojdie proaspata - 25 g 
● Zahar - 1 lingurita 
● Ulei de masline - 2 linguri 
● Apa - 200 ml 

Mod de preparare:
1. Dovleceii se dau prin razatoarea mai mare, se amesteca cu sare si se lasa 30 de min.
2. Apa calduta se amesteca cu drojdie si zahar.
3. Dovleceii scursi bine de apa se adauga la amestecul de drojdie. Se adauga faina si se framanta un aluat lipicios si moale.
4. Ca sa-l framantati mai bine il scoateti din bolul unde l-ati amestecat cu faina. Daca este prea lipicios mai adaugati faina alba.
5. Se pune la dospit 1 ora.
6. Tavile de chec se ung cu putin ulei, se pune aluatul in ele, asa ca sa se umple jumatate din tava. Mai lasati sa creasca, pana se umple tava.
7. Le puneti la cuptor, la foc mediu, pana se rumenesc bine.
8. Scoateti painea din forme si lasati sa se raceasca bine.
Pofta Buna!